સારાંશ માટે દસ્તાવેજ: રેલવેનો ઉપયોગ કરવાથી ઓક્સિજન પહોંચાડવામાં ઝડપ આવશે તેવી આશા છે

રેલવે મંત્રાલયના એક અધિકારી મુજબ પહેલી ટ્રેન મુંબઈના કાલંબોલી રેલવે સ્ટેશનથી ખાલી કન્ટેઇનર લઈને વિશાખાપટ્ટનમ્ જશે જ્યાંથી તે રિફિલ થઈને પાછી આવશે.

અધિકારીના જણાવ્યા પ્રમાણે સાત ડબ્બાની વિશેષ ટ્રેનના દરેક ડબ્બામાં 16 મેટ્રિક ટન મેડિકલ ઓક્સિજન હશે અને આ ટ્રેનને આવવા-જવામાં પ્રાથમિકતા આપવામાં આવશે.

મંત્રાલયે જણાવ્યું કે આ ટ્રેન ઉપરાંત બીજી ટ્રેનોને પણ દોડાવવાની યોજના છે.

ભારતમાં કોવિડના લગભગ 20 લાખ ઍક્ટિવ કેસ છે અને અત્યાર સુધીમાં 1.78 લાખ લોકોનાં મૃત્યુ નીપજ્યાં છે.

ઓક્સિજનની અછતના કારણે કેટલાં મોત થયાં?

ભારતમાં કોવિડના લગભગ 20 લાખ ઍક્ટિવ કેસ છે અને અત્યાર સુધીમાં 1.78 લાખ લોકોનાં મૃત્યુ નીપજ્યાં છે

દેશના અનેક ભાગોમાં હૉસ્પિટલોમાં પથારી અને દવાઓ ઉપરાંત મેડિકલ ઓક્સિજનની અછત પેદા થઈ છે.

કોરોના પીડિત દર્દીઓ માટે મેડિકલ ઓક્સિજન અત્યંત મહત્ત્વપૂર્ણ હોય છે.

ઇન્ડિયન એક્સપ્રેસના એક અહેવાલ મુજબ ભોપાલની એક હૉસ્પિટલમાં કથિત રીતે ઓક્સિજનની અછતના કારણે છ લોકોનાં મોત થયાં હતાં.

એનડીટીવી મુજબ મુંબઈની એક હૉસ્પિટલમાં એક દિવસમાં સાત લોકોનાં મૃત્યુ થયાં હતાં અને તેના માટે ઓક્સિજનની અછત જવાબદાર હોવાના આરોપ મુકાયા હતા.

મેડિકલ ઓક્સિજનની સૌથી વધારે અછત કોરોનાથી અસરગ્રસ્ત 12 રાજ્યોમાં છે. આ રાજ્યો છેઃ મહારાષ્ટ્ર, મધ્યપ્રદેશ, ગુજરાત, ઉત્તર પ્રદેશ, દિલ્હી, છત્તીસગઢ, કર્ણાટક, કેરળ, તામિલનાડુ, પંજાબ, હરિયાણા અને રાજસ્થાન.

એક તરફ મધ્યપ્રદેશ જેવાં રાજ્યોમાં મેડિકલ ઓક્સિજનનો સપ્લાય વધારવા માટે ઉત્પાદનક્ષમતા નથી. બીજી તરફ ગુજરાત, કર્ણાટક અને રાજસ્થાન જેવાં ઓક્સિજન ઉત્પાદક રાજ્યોમાં મેડિકલ ઓક્સિજનની માંગમાં સતત વધારો થઈ રહ્યો છે.

સરકાર કેવાં પગલાં લઈ રહી છે?

કોરોના પીડિત દર્દીઓ માટે મેડિકલ ઓક્સિજન અત્યંત મહત્ત્વપૂર્ણ હોય છે

પરિસ્થિતિ એટલી ખરાબ છે કે 50,000 મેટ્રિક ટન ઓક્સિજનની આયાત માટે પગલાં લેવાઈ રહ્યાં છે.

સરકારના એમ્પાવર્ડ જૂથ-2એ નવ ઉદ્યોગોને છોડીને બાકીના ઉદ્યોગોમાં ઓક્સિજનના ઉપયોગ પર પ્રતિબંધ મૂકી દીધો છે.

આ ઉપરાંત સરકારે 162 પીએસએ મેડિકલ ઓક્સિજન પ્લાન્ટ સ્થાપિત કરવા માટે નાણાં ઉપલબ્ધ કરાવ્યાં છે.

આ નાના આકારના કામચલાઉ ઓક્સિજન પ્લાન્ટ હોય છે અને તેને અંતરિયાળ વિસ્તારોમાં જરૂરિયાત મુજબ સ્થાપવામાં આવે છે.

પરંતુ વિનાયક ઍર પ્રોડક્ટ્સ પ્રાઇવેટ લિમિટેડના રાજીવ...\nદસ્તાવેજની સમાન ભાષામાં સારાંશ:
કોરોનાના સતત વધતા જતા કેસના કારણે ઓક્સિજનની માંગમાં વધારો થવાથી ભારતીય રેલવેએ સોમવાર રાતથી ઓક્સિજન એક્સપ્રેસ ટ્રેન શરૂ કરી છે. સોમવારે રાત્રે આઠ વાગ્યાને પાંચ મિનિટે પહેલી ટ્રેન રવાના થઈ હતી.